als_Latn dik_Latn sag_Latn
Helmut Kohl, babai i ribashkimit gjerman, shtylla e ndërtimit evropian dhe mbajtësi i rekordit të jetëgjatësisë së kancelarisë pas luftës (1982-1998), vdiq sot në moshën 87-vjeçare duke ngjallur emocion tek drejtues të shumtë botërorë.
“Ai ka qenë një mundësi për të gjithë gjermanët dhe Helmut Kohl ka ndryshuar gjithashtu jetën time në mënyrë vendimtare”, ka reaguar e emocionuar kancelarja gjermane, Angela Merkel.
“Ai do të mbetet në kujtimet tona si evropiani i madh, si kancelari i Unitetit”, theksoi ajo nga Roma ku do të takohet me Papa Françeskun.
“Kohl, kancelar i Gjermanisë nga viti 1982 deri në vitin 1998, ka qenë një mundësi për ne gjermanët”, theksoi sot Merkel, e cila u rrit në Republikën Demokratike të Gjermanisë komuniste dhe e filloi karrierën e saj politike gjatë ribashkimit të Gjermanisë në vitin 1990.
Ish-presidenti amerikan, George H.W. Bush (babai) bëri sot homazhe për ish-kancelarin gjerman, Helmut Kohl duke e cilësuar si një mik të vërtetë të lirisë dhe një prej liderëve më të mëdhenj të Evropës pas luftës.
“Helmut ishte një shkëmb, i qendrueshëm dhe i fortë”, nënvizoi në një komunikatë presidenti i 41 i SHBA-së, i cili ka qenë në pushtet (1989-1993) në momentin e ribashkimit gjerman.
“Kancelari gjerman Helmut Kohl ishte thelbi i Evropës”, deklaroi sot presidenti i Komisionit Evropian, Jean-Claude Juncker duke njoftuar për vendosjen e flamujve të institucioneve të BE-së në gjysmë shtizë.
“Evropiani i madh dhe aleati i vërtetë i Evropës, Helmut Kohl ka mbushur me jetë shtëpinë evropiane, jo vetëm për ndërtimin e urave drejt perëndimit dhe lindjes por, gjithashtu sepse ai nuk ndaloi kurrë në zhvillimin e projekteve më të mira për të ardhmen e Evropës. Ai ka parë gjithmonë perspektivën historike”, theksoi Juncker në një komunikatë të publikuar në gjermanisht.
Jacques Delors, president i Komisionit Evropian nga viti 1985 deri në 1995 bëri gjithashtu homazhe për një qytetar të Evropës.
“Të gjithë evropianët duhet të përkulen para Helmut Kohl dhe veprës së tij që frymëzoi dhe zbatoi bashkimin e Gjermanisë, pavarësisht pengesave të shumta”, deklaroi ai.
“Në shkallën e ndërtimit evropian, ai ka kontribuar nga vitet 1980 deri në vitin 2000. Kam pasur fatin të punoj me të, kam matur pafundësinë e punës së përmbushur”, shtoi Delors, përcjell Atsh.
“Helmut Kohl ishte personifikimi i një Gjermanie të bashkuar në një Evropë të Bashkuar”, shprehet sekretari i përgjithshëm i NATO-s, Jens Stoltenberg, në Twitter.
Kryeministri belg, Charles Michel e cilësoi ish-kancelarin si një evropian të vërtetë.
Presidenti francez, Emmanuel Macron bëri homazhe për ish-kancelarin gjerman, Helmut Kohl, duke e cilësuar si një evropian të madh dhe një artizan të Gjermanisë së bashkuar dhe miqësisë franko-gjermane.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn